Արդարության լիգա (ֆիլմ)

**«Արդարության լիգա»**, ամերիկյան սուպերնհերոսական ֆիլմ, որը հիմնված է DC Comics-ի համանուն սուպերհերոսների խմբի հիման վրա։ Ֆիլմը տեղայնացված է Warner Bros.-ի կողմից։ Այն DC-ի ընդարձակ տիեզերքի հինգերորդ ադապտացիան է։ Ֆիլմի ռեժիսորն է Զաք Սնայդերը, իսկ սցենարիստն է Քրիս Թերիոն։ Հիմնական դերակատարներն են Բեն Աֆլեքը, Հենրի Քավիլը, Գալ Գադոտը, Էզրա Միլերը, Ջեյսոն Մամոան, Ռեյ Ֆիշերը և Քիարան Հայնդսը։ *Արդարության լիգայում*՝ Բեթմենը, Սուպերմենը, Հրաշք Կինը հավաքում են մի թիմ, որտեղ են նաև Ֆլեշը, Ակվամենը և Կիբօրգը։ Նրանք պետք է դիմակայեն Սթեփենվուլֆին և նրա Պարադեմոնների բանակին։

Ֆիլմի մասին հայտարարվել է 2014 թվականի հոկտեմբերին։ Հիմնական նկարահանումները սկսել են 2016 թվականի ապրիլի 11-ին և ավարտվել են 2016 թվականի հոկտեմբերի 14-ին։ *«Արդարության լիգա»-*ի պրեմիերան կայացել է 2017 թվականի նոյեմբերի 17-ին՝ 2D, 3D և IMAX 3D ձևաչափերով։

## Նկարագրություն
*[[Բեթմենն ընդդեմ Սուպերմենի։ Արդարության արշալույսին|«Բեթմենն ընդդեմ Սուպերմենի»]]* իրադարձություններից ամիսներ հետո, ոգեշնչվելով Սուպերմենի՝ մարդկության համար ինքնազոհումից, Բրյուս Ուեյնը և Դիանա Փրինսը հավաքում են մետամարդկանց թիմ, որպեսզի դիմակայեն Սթեփենվուլֆին և նրա Պարադեմոնների բանակին, ովքեր որսում են Երկրի երեք Մայր արկղերը։

## Դերակատարներ
* Բեն Աֆլեք՝ Բրյուս Ուեյն/ Բեթմեն
Միլիարդատեր սոցիալակն գործիչ և Wayne Enterprises-ի սեփականատերը, ով պաշտպանում է Գոթեմ Սիթին հանցագործություններից, որպես լավ մարզված և դիմակավորված հերոս, ով ունի բազմաթիվ հզոր գործիքներ և զենքեր։

* Հենրի Քավիլ՝ Քլարկ Կենտ/ Սուպերմեն
Փրկված կրիպտոնացի և Daily Planet-ի լրագրող, ով ունի գերմարդկային կարողություններ։ 2016 թվականի փետրվարի 5-ին, Քավիլը սոցիալական մեդիայում հայտարարել է, որ սկսել է նախապատրաստվել հիմնական նկարահանումների համար։

* Գալ Գադոտ՝ Դիանա Փրինս/ Հրաշք Կին
5000-ամյա անմահ ամազոնուհի ռազմիկ արքայադուստր և Զևսի դուստրը, ով ունի գերմարդկային ուժ, արագություն, ռեֆլեքսներ, դիմացկունություն և ճարպկություն։

* Ջեյսոն Մամոա՝ Արթուր Քարի/ Ակվամեն
Ստորջրյա՝ Ատլանտիս ազգի թագավորը, ում մետամարդկային կարողությունները կապված են Ատլանտական ֆիզիոլոգիայի հետ։ Նա ունի գերմարդկային ուժ, արագություն, ամրություն, ռեֆլեքսներ և կարողանում է կառավարել ծովային կենդանիներին։

* Էզրա Միլեր՝ Բարի Ալեն/ Ֆլեշ
Ցենթերալ Սիթիի ոստիկանության դատաբժշկական քննիչ, ով կարող է տեղաշարժվել գերմարդկային արագությամբ, և հնարավորություն ունի թակելու մինչև Սփիդ Ֆորս։

* Ռեյ Ֆիշեր՝ Վիկտոր Սթոուն / Կիբօրգ
Նախկին քոլեջի մարզիկ, ով վերականգնվել է Մայր արկղի միջոցով, գրեթե ճակատագրական վթարից հետո։ Ունի կարողություններ, որոնք կարողանում են շահարկել տեխնոլոգիան։

* Էմի Ադամս` Լոիս Լեյն
Daily Planet-ի լրագրող և Կենտի սիրային հետաքրքրությունը։

* Ուիլեմ Դեֆո` Նուիդիս Վուլկո
* Ջեսսի Այզենբերգ` Լեքս Լյութոր
LexCorp-ի գլխավոր տնօրենը։

* Ջերեմի Այրոնս` Ալֆրեդ Փենիուորթ
Բրյուս Ուեյնի սեղանապետը, անվտանգության պետը և վստահված անձը։

* Դայան Լեյն` Մարթա Կենտ
Քլարկ Կենտի խորթ մայրը։

* Քոնի Նելսեն` Թագուհի Հիպոլիտա
* Ջոնաթան Քիմբլ Սիմոնս` Ջեյմս Գորդոն
Գոթեմ Սիթիի ոստիկանության հանձնակատարը և Բեթմենի դաշնակիցը։

Քիարան Հայնդսը մարմնավորում է Սթեփենվուլֆին, ով ցանկանում է գտնել երեք Մայր արկղերը, իր եղբորորդի` Դարքսայդի համար։ Էմբեր Հերդը և Քիրսի Քլեմոնսը մարմավորում են Մերային և Այրիս Ուեսթին։ Ջուլիան Լուիս Ջոնսը կատարում է անհայտ դեր։

## Արտադրություն
### Զարգացում
2007 թվականի փոտրվարին Warner Bros.-ը հայտարարեց, որ վարձել է ամուսիններ՝ Միշել և Քիերան Մոլռունիներին, որ գրեն սցենար *«Արդարության լիգան»* ֆիլմի համար։ Նորություններն եկան այն ժամանակներ, երբ Ջոս Ուեդոնի երկար սպասված *«Հրաշք կինը»*, ինչպես նաև Դևիդ Ս․ Գոյերի *«Ֆլեշ»* ֆիլմերը չեղյալ հայտարարվեցին։ Վերնագրված որպես *«Արդարության լիգա։ Մորտալ»*՝ Միշել և Քիերան Մոլռունիները Warner Bros.-ին ներկայացրեցին սցենարը 2007 թվականի հունիսին, ստանալով դրական կարծիք, և հույս ունեին նկարահանումները սկսեին 2007-2008 թվականների գրողների բունտից հետո։ Հիասթափված լինելով բյուջեից՝ Warner Bros.-ը պատրաստ չէր կենտրոնանալ «Սուպերմենի վերադարձը» ֆիլմի սիքվելի զարգացման վրա։ Բրենդոն Ռաութը չէր մոտեցել, որպեսզի կրկին կատարեր իր դերը *«Արդարության լիգա։ Մորտալում»*, ոչ էլ Քրիստիան Բեյլը՝ «Բեթմեն։ Սկիզբը» ֆիլմից։ Warner Bros.-ը *«Արդարության լիգա։ Մորտալ»* ֆիլմը նախատես էլ էր, որ լիներ ֆիլմաշարի սկիզբը, ինչպես նաև առանձին սիքվելների և սփին-օֆֆերի։ *«Արդարության լիգայի»* ռեժիսորը իրականում պետք է լիներ Ջեյսոն Ռեիթմանը, սակայն նա հրաժարվում է, ասելով, որ նա անկախ ռեժիսոր է և նախընտրում է հեռու մնալ մեծ բյուջե ունեցող սուպերհերոսական ֆիլմերից։ 2007 թվականի սեպտեմբերի Ջորջ Միլերը համաձայնվեց որպես ֆիլմի ռեժիսոր, իսկ Բարի Մ․ Օսբուրնը որպես ռեժիսոր։

Հաջորդ ամիս, մոտավորապես 40 դերասաններ և դերասանուհիներ սկսել էին լսումները, սուպերհերոսների դերերը ստանալու համար։ Նրանց թվում էին՝ Ժոզեֆ Քրոսը, Մայքլ Անգարանոն, Մաքս Թիրիոթը, Մինկա Քելին, Էդրիան Փելիքին և Սքոթ Փորթերը։ Միլերը նախընտրում էր, որ անձնակազմում լինեն երիտասարդ դերասաններ, որովհետև նա ցանկանում էր «մեծացնել» նրանց իրենց մյուս ֆիլմերի ընթացքում։ Դի Ջեյ Քաթրոնան պետք է տաներ Սուպերմենի դերը, իսկ Արմի Համերը՝ Բեթմենի։ Բանակցություններ վարելուց հետո Ջեսիկա Բիլը հրաժարվում է կատարել Հրաշք կնոջ դերը։ Կերպարի հետ կապ ունեին նաև Թերեզա Պալմերը, Շենին Սոսամոնը, ինչպես նաև Մերի Էլիզաբեթ Ուինսթեդը, ով հաղթեց լսումների ժամանակ։ Ի վերջո, որպես Հրաշք կնոջ դերակատար ընտրվեց Մեգան Գեյլը, մինչ Միլերը պետք է կատարեր Տալիա Ալ Գուլի դերը, և նրա մտքով անցելլ էր դերը կատարել ռուսական ակցենտով։ *«Արդարության լիգա։ Մորտալի»* սցենարում կար նաև Ջոն Սթյուարտ կերպարը, որպես Կանաչ Լապտեր, ում դերը առաջարկվել էր Քոլամպըս Շորթին։ Անձնակազմում էր ռեփեր Common-ը, ինչպես նաև Ադամ Բրոդին, ով պետք է կատարեր Բարի Ալենի/ Ֆլեշի դերը, և Ջեյ Բարուշելը, ով պետք է կատարել առաջնատար չարագործի՝ Մաքսուել Լորդի դերը։ Անձնակազմին պետք էր նաև Ակվամեն։ Մարիտ Ալենը վարձվել էր, որպես կոստյումների դիզայներ մինչ իր մահը 2007 թվականի նոյեմբերին, և նրա պարտականությունը իր վրա վերցրեց Weta Workshop-ը։

Սակայն սցենարիստները սկսեցին գործադուլը հենց այն ամիս, երբ ֆիլմը սպասվում էր։ Գործադուլից հետո՝ Warner Bros․-ը և Միլերը ցանկանում էին միանգամից սկսել նկարահանումները, սակայն արտադրությունը հետաձգվեց երեք ամսով։ *«Արդարության լիգա։ Մորտալի»* նկարահանումների մեծ մասը պետք է տեղի ունենար Սիդնեյի Fox Studios Australia-ում։ Ավստարլիական ֆիլմի հանձնաժողովը ասեց քասթինգի ընտրությունները, թույլ տալով Ջորջ Միլերին անձնակազմ ընդունել Գեյլին, Պալմերին ր Քիյս Բրայանին՝ բոլոր ավստրալիացի բնիկներին։ Արտադրության անձնակազմը ամբողջովին բաղկացած էր ավստրալիացիներից, սակայն ավստրալիական կառավարությունը մերժում է Warner Bros.-ի հարկային 40 տոկոսը իջեցնել, որովհետև նրանք բավականին ավստրալիացի դերասաններ չէին վարձել։ Այնուհետև արտադրողական գրասենյակները տեղափոխվում են Կանադա՝ Վանկուվերի ֆիլմի ստուդիա։ Նկարահանումները հետաձգվում են մինչև 2008 թվականի հուլիս, մինչ Warner Bros-ը դեռ կարծում էր, որ նրանք կհեռարձակեն ֆիլմը 2009 թվականի ամռանը։

Արտադրության ուշացումները շարունակում էին, և 2008 թվականին *[[Խավարի ասպետը (ֆիլմ)|«Խավարի ասպետը»]]* ֆիլմի հաջողությունից հետո, Warner Bros.-ը ցանկանում է կենտրոնանալ այնպիսի ֆիլմերի վրա, որոնք կներառեին հիմնական կերպարներին՝ թույալտրելով Քրիստոֆեր Նոլանին վերջացնել իր Բեթմենի տրիլոգիան 2012 թվականին *[[Խավարի ասպետը։ Լեգենդի վերածնունդը|«Խավարի ասպետը։ Լեգենդի վերածնունդը»]]* ֆիլմով։ Warner Bros.-ը վերսկսեց արտադրությունը *[[Կանաչ լապտերը (ֆիլմ)|«Կանաչ լապտերը»]]* ֆիլմի համար, որը հեռարձակվեց 2011 թվականին քննադատական և ֆինանսական հիասթափությամբ։ Մինչդեռ, *Ֆլեշի* և *Հրաշք կնոջ* ֆիլմերը հետաձգվում էին, 2011 թվականին սկսվում է *«[[Պողպատե մարդը (ֆիլմ)|Պողպատե մարդը»]]* ֆիլմի նկարահանումները, որի ռեժիսորն էր Նոլանը, իսկ սենարիստը Դևիդ Ս․ Գոյերը։ *«Պողպատե մարդը»* ֆիլմի նկարահանումների ավարտից անմիջապես հետո Warner Bros.-ը վարձում է Ուիլ Բիլին, որ նա գրի նոր *«Արդարության լիգա»* ֆիլմի սցենարը։ Գոյերը հայտարել էր, որ ֆիլմում պետք է լինի Կանաչ լապտերը, ում կերպարը կապ չի ունենա 2011 թվականի ֆիլմի հետ։ 2013 թվականի հունիսին *«Պողպատե մարդու»* հեռարձակումից հետո, Գոյերը վարձվում է, որպեսզի լինի ֆիլմի սիքվելի և, ինչպես նաև նոր *«Արդարության լիգայի»* ռեժիսորը։ Հետագայում սիքվելի անունը հայտնի դարձավ որպես *[[Բեթմենն ընդդեմ Սուպերմենի։ Արդարության արշալույսին|«Բեթմենն ընդդեմ Սուպերմենի։ Արդարության արշալույսին»]]*։ Ֆիլմում նկարահանվում էին՝ Բեն Աֆլեքը՝ Բեթմենի դերով, Գալ Գադոտը՝ Հրաշք Կնոջ դերով, և Ռեյ Ֆիշերը՝ Վիկտոր Սթոնի/ Կիբօրգի փոքր դերով, ում դերը կդառնար կարևոր և առաջատար *«Արդարության լիգա»* ֆիլմում։ Այս ֆիլմաշարը անջատ էր Նոլանի և Գոյերի աշխատանքից՝ Բեթմենի տրիլոգիայում, սակայն Նոլանը դեռ ներգրավված էր որպես «Բեթմենն ընդդեմ Սուպերմենի» գործադիր տնօրեն։ 2014 թվականի ապրիլին հայտարարվեց, որ Զաք Սնայդերը լինելու է Գոյերի սցենարով՝ *«Արդարության լիգա»* ֆիլմի ռեժիսորը։ *«Բեթմենն ընդդեմ Սուպերմենի։ Արդարության արշալույսին»* ֆիլմի սցենարը հրաշալիորեն վերագրելուց, Քրիս Թերիոն վարձվում է Warner Bros.-ի կողմից, որպեսզի վերագրի նաև *«Արդարության լիգայի»* սցենարը։ 2014 թվականի հոկտեմբերի 15-ին հայտարարվեց, որ ֆիլմի առաջին մասը հեռաևձակվելու է 2017 թվականի նոյեմբերի 17-ին, իսկ երկրորդ մասը՝ 2019 թվականի հունիսի 14-ին և երկու ֆիլմերի ռեժիսորն էլ լինելու Սնայեդերը։ 2015 թվականի հունիսի սկզբերին հայտարարվեց, որ Թերիոն ավարտել է ֆիլմի առաջին մասի սցենարը։ Սնայդերը նշել է, որ ֆիլմը ոգեշնչված է լինելու Ջեք Կյորբիի «Նոր աստվածներ» կոմիքսով։ Չնայած, որ ֆիլմը ունենալու է երկու մաս, և դրան հեռարձակվելու են երկու տարվա տարբերությամբ, Սնայդերը ասել է, որ նրանք չեն կիսելու ֆիլմը երկու մասի և երկու ֆիլմերն էլ լինելու են իրարից անջատ։

### Քասթինգ
[right|thumb|[Բեն Աֆլեքը, Գալ Գադոտը, Ռեյ Ֆիշերը, Էզրա Միլերը, Ջեյսոն Մամոան և Հենրի Քավիլը 2016 թվականի San Diego Comic-Con International-ում]]
2014 թվականին Ռեյ Ֆիշերը ընտրվեց որպես Վիկտոր Սթոն/ Կիբօրգ, և տարավ կամեո *«Բեթմենն ընդդեմ Սուպերպենի»* ֆիլմում, հետևելով ավելի մեծ դերի *«Արդարության լիգա»* ֆիլմում.։ Հենրի Քավիլը, Բեն Աֆլեքը, Գալ Գադոտը և Էմի Ադամսը պետք է կրկնեն իրենց դերերը։ 2014 թվականի հոկտեմբերի Ջեյսոն Մամոան հայտնվեց անձնակազմում որպես Արթուր Քարի/ Ակվամեն, ով կատարել էր իր դեբյուտը *«Բեթմենն ընդդեմ Սուպերմենի»* ֆիլմում։ 2014 թվականի հոկտեմբերի 20-ին Մամոան ասել է ComicBook.com-ին, որ «Արդարության լիգա» ֆիլմը լինելու է առաջին և նա չգիտեր, թե երբ է հեռարձակվելու Ակվամենի սոլո ֆիլմը։ 2016 հունվարի 13-ին սկսեցին բանակցությունները Էմբեր Հերդի հետ, որպեսզի նա մարմանավորի Ակվամենի սիրային հետաքրքրության՝ Մերայի դերը։ Մարտ ամսին The Hollywood Reporter-ը հայտարարեց, որ Ջոնաթան Քիմբլ Սիմոնսը պետք է մարմնավորի է հանձնակատար Ջեյմս Գորդոնին, իսկ Էմբեր Հերդը համաձայնվել է մարմնավորել Մերային։ Էմի Ադամսը նույնպես համաձայնվեց կրկին կատարել իր Լոիս Լեյնի դերը երկու ֆիլմերում էլ։ Հաջորդ ամիս, Սիմոնսը համաձայնվեց մարմավորել Ջեյմս Գորդինին։ 2016 թվականի ապրիլին Ուիլեմ Դեֆոն հայտնվեց անձնակազմում՝ անհայտ դերով, որը հետագայում պարզվեց որպես Նուիդիս Վուլկո։ Չնայած իր կերպարի մահվանը *«Արդարության արշալույսին»* ֆիլմում՝ Հենրի Քավիլը հաստատեց, որ վերադառնալու է դերին՝ երկու *«Արդարության լիգա»* ֆիլմերում։ 2016 թվականի մայիսին Ջերեմի Այրոնսը համաձայնվեց մարմնավորել Ալֆրեդ Փենիուորթին։ Նույն ամսում նշվեց որ Ջեսսի Այզենբերգը կրկնելու է իր՝ Լեքս Լյութոր դերը, և 2016 թվականի հունիսին նա հաստատել է իր վերադարձի մասին *Shortlist* ամսագրի համար հարցազրույցում։ 2016 հուլիսին Ջուլիան Լուիս Ջոնսը հայտնվեց անձնակազմում՝ անհայտ դերով։

### Նկարահանումներ
2015 թվականի հուլիսին հայտարարվեց, որ ֆիլմի նկարահանումները կսկսեն *[[Հրաշք կին (ֆիլմ, 2017)|«Հրաշք կին»]]* ֆիլմի նկարահանման շրջանից հետո։ Նկարահանումների շրջանը սկսվել է 2016 թվականի ապրիլի 11-ին Լիվասդենում գտնվող Warner Bros.-ի ստուդիայում, ինչպես նաև տարբեր վայրերում, ինչպիսիք են՝ Լոնդոնը, Շոտլանդիան, Լոս Անջելեսը և Իսլանդիան։ Սնայդերի երկարամյա օպերատոր Լերի Ֆոնգին՝ հակամարտությունների պատճառով, փոխարինում է Ֆաբիան Ուագները։ Բեն Աֆլեքը բացահայտվեց որպես գործադիր տնօրեն։ 2016 թվականի մայիսին հայտարարվեց որ Ջեոֆ Ջոնսը և Ջոն Բերգը պետք է զարգացնեն *«Արդարության լիգայի»* երկու ֆիլմերը, և նրանք պետք է պատասխանատու լինեն DC-ի ընդարձակ տիեզերքի համար, հատկապես, *«Բեթմենն ընդդեմ Սուպերմենի։ Արդարության արշալույսին»* ֆիլմի բացասական ընդունումից հետո։ 2016 թվականի հունիսի 3-ին Ջոնսը պաշտոնապես հայտարարեց, որ ֆիլմի անունը *«Արդարության լիգա»* է։ Նույն ամսում, Այրոնսը նշեց որ *«Արդարության լիգան»* կլինի ավելի գծային և պարզ քան *«Բեթմենն ընդդեմ Սուպերմենի։ Արդարության արշալույսին»* ֆիլմի թատրոնային տարբերակը։ Հետագայում Ջոնսը նշել է, որ ֆիլմը կլինի «հուսադրող և լավատես», համեմատած DC-ի ընդլայնված տիեզերքի մյուս ֆիլմերի։ Մամոան Ինստագրամում հայտարարեց, որ նկարահանումների շրջանը Լոնդոնում ավարտվել է 2016 թվականի հոկտեմբերի 1-ին։ 2016 թվականի հոկտեմբերի 7-ին Զաք Սնայդերը Թվիթթերում հայտարարեց, որ Մեծ Բրիտանիայում նկարահանումները ավարտվել են։ Հոկտեմբերի 14-ին Մամաոան Ինստագրամում հայտարարեց, որ նկարահանումները ավարտվել են Իսլանդիայում։

### Երաժշտություն
2016 թվականի մարտին Հանս Ցիմերը, ով գրել էլ *«Պողպատե մարդը»* և *«Բեթմենն ընդդեմ Սուպերմենի։ Արդարության արշալույսին»* ֆիլմերի երաժշտությունները, հայտարարեց, որ նա պաշտոնապես լքում է «սուպերհերոսական բիզնեսը»։ 2016 թվականի հունիսից նրան փոխարինեց Junkie XL-ը, ով գրել էր *«Բեթմենն ընդդեմ Սուպերմենի։ Արդարության արշալույսին»* ֆիլմի երաժշտությունը Ցիմերի հետ միասին։

## Թողարկում
*«Արդարության լիգա»* ֆիլմը նախատեսվում է թողարկվել 2017 թվականի նոյեմբերի 17-ին։ Ֆիլմը կունենա IMAX ձևաչափ։

## Սիքվել
Ֆիլմի սիքվելը նախատեսվում էր թողարկվել 2019 թվականի հունիսի 14-ին, սակայն հետաձգվեց Բեն Աֆլեքի *Բեթմենի* մասին ֆիլմի համար։

## Ծանոթագրություններ


## Արտաքին հղումներ
* Պաշտոնական կայքէջ
* Արդարության Լիգան Internet Movie Database կայքում
* Արդարության լիգան Box Office Mojo կայքում
* Արդարության լիգան Rotten Tomatoes կայքում
* Արդարության լիգան Metacritic կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների ֆիլմեր սուպերհերոսների մասին
Կատեգորիա:2017 ֆիլմեր
Կատեգորիա:DC-ի ընդարձակ տիեզերքի ֆիլմեր
Կատեգորիա:DC-ի կինեմատոգրաֆիական տիեզերք
Կատեգորիա:Dune Entertainment ֆիլմեր
Կատեգորիա:IMAX ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Զակ Սնայդերի ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր Բեթմենի մասին
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր ապոկալիպսիսի մասին
Կատեգորիա:Ֆիլմեր սուպերհերոսների մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Կանզասում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ֆիլմերի երաժշտություն ըստ Դենի Էլֆմանի